PATVIRTINTA

 Koncertinės įstaigos valstybinio pučiamųjų

 instrumentų orkestro „Trimitas“ vadovo

 2020 m. sausio 29 d. įsakymu Nr. 1V-08

**TEISĖS IR FINANSŲ SKYRIAUS TEISININKO PAREIGYBĖS APRAŠYMAS**

1. **SKYRIUS**

**PAREIGYBĖ**

1. Teisės ir finansų skyriaus teisininkas yra specialistų grupės darbuotojas.
2. Pareigybės lygis – A2.

# SKYRIUS

# SPECIALŪS REIKALAVIMAI ŠIAS PAREIGAS EINANČIAM DARBUOTOJUI

1. Darbuotojas, einantis šias pareigas, turi atitikti šiuos specialiuosius reikalavimus:
	1. turėti aukštąjį universitetinį arba jam prilygintą socialinių mokslų srities teisės krypties išsilavinimą;
	2. žinoti Lietuvos Respublikos įstatymus, Vyriausybės nutarimus ir kitus teisės aktus, reglamentuojančius viešąjį administravimą, civilinę, darbo ir administracinę teisę, teisės aktų rengimo taisykles, darbo santykius, profesionaliojo scenos meno veiklą, saugos ir sveikatos darbe bei priešgaisrinės saugos reikalavimus, būti susipažinęs su Koncertinės įstaigos valstybinio pučiamųjų instrumentų orkestro „Trimitas“ (toliau – Koncertinė įstaiga) vidaus tvarkos taisyklėmis;
	3. turėti ne mažesnę nei 2 metų teisinio darbo patirtį;
	4. gebėti savarankiškai planuoti ir organizuoti savo veiklą, mokėti valdyti, rinkti, kaupti, sisteminti, analizuoti, apibendrinti informaciją ir rengti išvadas bei sklandžiai dėstyti mintis raštu ir žodžiu;
	5. išmanyti dokumentų apskaitos ir tvarkymo taisykles, mokėti dirbti Microsoft Office programiniu paketu.
2. **SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Šias pareigas einantis darbuotojas vykdo šias funkcijas:
	1. rengia ir dalyvauja rengiant teisės aktų projektus, teikia pasiūlymus Koncertinės įstaigos vadovybei dėl jų pripažinimo netekusiais galios ar atitinkamo pakeitimo;
	2. užtikrina, kad Koncertinės įstaigos vadovui pateikiami teisinio pobūdžio dokumentų projektai atitiktų galiojančių įstatymų ir kitų teisės aktų reikalavimus;
	3. rengia ir derina teisinio pobūdžio dokumentų projektus;
	4. rengia ir derina Koncertinės įstaigos sudaromų sutarčių projektus;
	5. nagrinėja ir derina kitų institucijų ir įstaigų parengtus teisės aktų projektus;
	6. pagal savo kompetenciją teikia teisinio pobūdžio pagalbą, konsultacijas, rekomendacijas, informaciją apie galiojančius įstatymus ir kitus teisės aktus;
	7. Koncertinės įstaigos vadovo pavedimu atlieka darbo pareigų pažeidimo tyrimo vykdymą dėl darbuotojų darbo pareigų pažeidimų;
	8. atstovauja Koncertinę įstaigą darbo ginčų komisijos posėdžiuose, teisminėse ir kitose institucijose;
	9. kontroliuoja, ar Koncertinės įstaigos interneto svetainė atitinka bendruosius reikalavimus, taikomus valstybės institucijų interneto svetainėms;
	10. pagal kompetenciją vykdo kitus nenuolatinio pobūdžio Koncertinės įstaigos vadovo pavedimus, susijusius su skyriaus veikla;
	11. asmeniškai atsako už patikėtas materialines vertybes.

Susipažinau:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Data)